ועדת הכספים, כנסת 16, פרוטוקול מספר , 2005-05-25 08:45

יעקב ליצמן: בוקר טוב, רבותי, אני מתנצל על האיחור בפתיחת הישיבה.

יעקב ליצמן: אני מבקש לסיים את הדיון בהצעת חוק הסדרת העיסוק בייעוץ השקעות ובניהול תיקי השקעות (תיקון מס' 8), התשס"ה-2005.

יעקב ליצמן: אותם אנשים שהיו בדיון אתמול נמצאים כאן גם היום, אבל הבטחתי לאפשר למר אשר ספיר לטעון את טענתו.

ספיר: אני רוצה להסביר את הבעיה האמיתית שנוצרה בגין חובת דיווח ללקוחות גם על קרנות נאמנות.

ספיר: היות שתרבות ההשקעה של הישראלי עדיין לא מפותחת, הוא מסתכל על הדברים דרך החור של הפני.

ספיר: ברגע שבנקים לא מדווחים ואנחנו צריכים לדווח, זה דוחף את הלקוחות שלנו לבנקים, במקום להוציא את זה מהבנקים, כפי שוועדת בכר המליצה.

ספיר: זאת משום שכשיועץ בבנק אומר לו לקנות קרן של בנק, הוא לא חייב בשום דיווח על כמה זה עולה לו, ואנחנו - בתור מנהלי תיקים - צריכים לדווח ללקוח, שלא לדבר על כך שזו אופרציה מאוד מורכבת.

ספיר: נניח שנתגבר על זה, אבל עצם זה שאין כאן מידתיות ובנק לא חייב לדווח ללקוח ואני כן חייב, הלקוח פתאום רואה הבדל.

ספיר: לך תסביר לו שהבנק לא מדווח לו, אבל כן לוקח לו.

ספיר: אם זה היה בא ביחד, אין בעיה, אבל היות שזה לא בא יחד ובנק לא מדווח, למה שנתחיל להתווכח עם לקוחות על הדברים האלה?

יעקב ליצמן: עדיין לא שכנעת אותי אחרת מאתמול.

חיים אורון: אני קורא את הנייר שהרשות הניחה בפנינו ואני מודה שזה משכנע אותי.

חיים אורון: כלומר, הטענה שלך כאילו מדובר באותה סחורה, אינה עומדת במבחן המציאות.

חיים אורון: אתה רוצה שהכנסת תקבל את ההנחה שהחוק מופר, שהבנק הוא לא רק יועץ השקעות, אלא בעצם מוכר את הסחורה שלו.

חיים אורון: הבנק חייב לקיים את ההפרדה הזאת, הוא לא יכול לנהל תיק בצורה אחרת.

חיים אורון: בעצם אתה אומר לנו, לכנסת, שנדע שזה המצב.

חיים אורון: בשיחות לא פורמליות אמרתם שהחומה הסינית יותר נמוכה ממה שאתם חושבים.

חיים אורון: כנראה שזה יהיה חלק מרכזי בדיונים על דוח בכר.

חיים אורון: אתה בעצם אומר לאמץ את המצב הזה ושנכיר שבעצם אין הבדל בין הבנקים לביניכם.

חיים אורון: לא השתכנעתי שאפשר לעשות את זה בחקיקה ראשית.

חיים אורון: אני גם קורא את השתלשלות העניינים.

חיים אורון: זה היה בעצם סוג של פשרה, אחרי עוד פשרה ועוד פשרה, ואני שותף כאן לכוונה של רשות ניירות הערך לעשות גילוי נאות עד כמה שניתן על המרכיב של דמי הניהול מול המרכיב של הרווחים מהסחורה.

חיים אורון: כנראה שזה לא נוח לכולם, אבל אני מניח שזה המהלך הנכון.

חיים אורון: אני מודה שהיום אני יותר בטוח בעמדתי להצביע בעד הצעת החוק.

יעקב ליצמן: אני חושב שאין כאן ויכוח.

משה טרי: אנחנו לא מנותקים ממה שקורה באמת.

משה טרי: מצד אחד, אתה אומר: מה שאתם דורשים מאתנו, מקובל.

ספיר: כן, אם גם הבנקים יהיו כך.

משה טרי: החוק הזה חל על כל היועצים, כולל היועצים של הבנקים.

משה טרי: זה חל גם על חברות ניהול התיקים של הבנקים.

משה טרי: זה שהוא קונה בבנק כל מיני דברים, זה לא ניהול.

משה טרי: זה יחול גם על חברות הניהול של הבנקים, אז מה הבדל?

ספיר: הוא יגיד למשל לקנות לאומי פיא - - -

משה טרי: במיוחד לאחר הרפורמה של ועדת בכר, אתה תתחרה עם חברות הניהול של הבנקים ושם יהיה גילוי מלא.

יעקב ליצמן: מי בעד אישור הצעת חוק הסדרת העיסוק בייעוץ השקעות ובניהול תיקי השקעות (תיקון מס' 8), התשס"ה-2005, עם הדפים שהוספו וצורפו להצעת החוק - התיקונים-הסכמות שהונחו לפנינו?

לייזה חיימוביץ: לגבי הדברים המובנים - אופציות וחוזים עתידיים – שאינם בלתי סחירים - סעיף 16 לחוק בדבר איסור העדפה לא יחול עליהם.

לייזה חיימוביץ: זה נאמר אתמול לפרוטוקול והיום אני רוצה להדגיש שבמסגרת התיקון של בכר אנחנו גם נכתוב את זה באופן ברור יותר.

דניאל רימון: התבקשנו על ידי חבר הכנסת רצאבי להבטיח שתפורסם הודעה באתר הרשות בעניין הדחייה של תחילתו של סעיף 48 ל-1 בפברואר 2006.

יעקב ליצמן: מי בעד אישור הצעת החוק?

יעקב ליצמן: הרוב – בעד ההצעה אושרה פה אחד.

חיים אורון: אני מבקש להכניס שתי הסתייגויות.